11.5.

Dragi treći b!

Na današnjem satu engleskog baviti ćemo se tekstom na strani 94. i 95. u vašim udžbenicima. Radi se o tekstu u kojem piše o našoj Hrvatskoj, te kako je ona prelijepa tijekom cijele godine. To je ujedno i naslov. Vaš zadatak je pročitati tekst koji je podijeljen u četiri dijela. U svakom dijelu govori se o jednom godišnjem dobu. Na praznu crtu ispod svakog teksta potrebno je napisati koje je to godišnje doba (nazive godišnjih doba imate zadane na samom početku). Nadam se da ćete prepoznati o kojim ljepotama tekst govori, a nadam se da su ih neki od vas i posjetili.

U tekstu se spominju mjeseci u godini koje smo radili lani, a danas ćemo ih ponoviti. Nekih se sjećate jer ih pišemo u datumu. Poslušajte pjesmu u linku i prisjetite se naziva mjeseci u godini.

<https://www.youtube.com/watch?v=pm2F7MRpT_Y>

Nakon toga na strani 95. nalazi se zadatak u kojem imamo zadana godišnja doba. Svakom godišnjem dobu potrebno je pridružiti (napisati) odgovarajući mjesec. S obzirom da imamo 12 mjeseci i 4 godišnja doba, svakom godišnjem dobu pripadaju 3 mjeseca.

U 3. zadatku pročitajte za svako godišnje doba aktivnost i stavite tick (√) što se u tom godišnjem dobu može raditi.

Plant a tree znači posaditi stablo, celebrate New Year's Eve – doček Nove godine, make a sand castle – raditi kule od pjeska, pick apples – brati jabuke, see pretty leaves – vidjeti lijepo lišće, ski – skijati, play in the snow – igrati se u snijegu, celebrate Christmas – slaviti Božić.

U bilježnicu zapišite:

Schoolwork 11th May

Months of the year

January – siječanj

February – veljača

March – ožujak

April – travanj

May – svibanj

June – lipanj

July – srpanj

August – kolovoz

September – rujan

October – listopad

November – studeni

December – prosinac

Ispod toga nacrtajte svoj mjesec rođenja (značajke kakvo je vrijeme tada ili što radite) i napišite My birthday is in \_\_\_\_\_\_\_\_\_\_\_\_\_\_\_\_\_ (naziv mjeseca).

U engleskom se mjeseci pišu velikim početnim slovom za razliku od hrvatskog.

Za zadaću riješite radnu bilježnicu stranu 48. i 49.

I to je to za danas!

15.5.

Danas krećemo s novom cjelinom. Šaljem vam link gdje ćete korak po korak zajedno s učiteljicom proći nove riječi, priču i zadatke.

<https://www.youtube.com/watch?v=FrjwFz9BUDA>

Open your books on page 72 and 73. Tema s kojom ćemo se danas baviti je Food – hrana. Prvo ćemo se prisjetiti naziva hrane koje smo dosad već naučili. Učiteljica kaže poslušaj, pokaži i ponovi. Zatim ćete pokazati ono što čujete. Nakon toga učiteljica pokaže na sliku, a vi trebate reći što je to.

Prije nego poslušate tekst učiteljica će proći kroz slike, da imenujete nazive hrane. Zatim ćete poslušati tekst. Naslov je Time to eat! – vrijeme je za jelo! Pogledajte video, može i dva puta kako radimo i na satu. Učiteljica zatim postavlja pitanja koju hranu vole djeca.

Učiteljica zatim pita tko što govori – čita dijelove teksta, a vi trebate reći ime djeteta. Provjerite točnost.

Zatim sami čitate tekst još jednom (možete pogledati i filmić) i rješavate 2 zadatak. Treba staviti √ pored one hrane koja se spominje u tekstu. Zaustavite video, riješite i provjerite.

Sjećate se još u prvom razredu kada smo radili hranu rekli smo kako se kaže da nešto volimo ili ne volimo (sjetite se i što smo rekli da za hranu nikad nećemo govoriti). I like, pa smo crtali 😊 ili I don't like pa smo crtali ☹. Tako ćemo i u 3, zadataku, svatko za sebe će pogledati ponuđenu hranu i nacrtati voli li to ili ne. Kada ste završili, ako imate s kime poslušajte primjer kako se postavlja pitanje i daje odgovor. Ako nemate s kime onda na glas recite I like / I don't like + ponuđena hrana.

Nakon toga rješavati ćete 4. zadatak – imamo 4 djece i naš je zadatak poslušati što djeca vole i spojiti slovo sa djetetom. Na kraju provjerite jeste li točno riješili.

I na kraju 5. zadatak je igra. Vježbati ćete kako pristojno postaviti pitanje, te kako se daje odgovor. Imate ponuđenih 8 primjera, pa se poigrajte.

U bilježnice zapišite:

Schoolwork 15th May

Food

a hot dog – hot dog

chips – prženi krumpirići, pomfrit

a burger – hamburger

pizza – pizza

a chicken – pile

an orange juice – sok od naranče

a carrot – mrkva

a chocolate – čokolada

(tko želi može i nacrtati hranu)

I like burgers. – Volim hamburgere

I don't like apples. – Ne volim jabuke.

My favourite food is – Moja najdraža hrana je

Do you like carrot?

Yes, I do.

No, I do not (don't).

(sjeti se kada pitamo nekoga, pitamo sa you, ali ako mi odgovaramo onda odgovaramo sa I).

Za zadaću je radna bilježnica strana 54. i 55.

Pozdrav, teacher!